open-index/open-wikipedia-markdown huggingface dataset:
Σφύρα

Η **σφύρα** είναι το όργανο που χρησιμοποιούν οι αθλητές της σφυροβολίας. Αποτελείται από τρία μέρη: την κεφαλή, το καλώδιο και τη χειρολαβή.

## Κεφαλή
Η κεφαλή της σφύρας είναι μία μεταλλική σφαίρα κατασκευασμένη από συμπαγή σίδηρο ή άλλο μέταλλο, αρκεί να είναι σκληρότερο από το μπρούτζο. Επιτρέπεται επίσης να αποτελείται από σκληρό κέλυφος και πυρήνα από κάποιο βαρύτερο υλικό, όπως μόλυβδο. Ωστόσο θα πρέπει ο πυρήνας να έχει εισαχθεί στο κέλυφος κατά τέτοιο τρόπο, ώστε να είναι σταθερός και το κέντρο βάρους της σφαίρας να μην απέχει περισσότερο από 6 mm από το γεωμετρικό της κέντρο. Η διάμετρός της ποικίλλει από 95 mm στην κατηγορία γυναικών έως 130 mm στην κατηγορία ανδρών.

## Καλώδιο
Το καλώδιο συνδέει την κεφαλή της σφύρας με τη χειρολαβή. Είναι κατασκευασμένο από μονοκόμματο ελαστικό ατσάλινο σύρμα με διάμετρο όχι μικρότερη από 3 χιλιοστά του μέτρου (3 mm).

## Χειρολαβή
Η χειρολαβή είναι το εξάρτημα από το οποίο ο αθλητής κρατάει τη σφύρα. Οι κανονισμοί ορίζουν ότι πρέπει να αποτελείται από συμπαγές άκαμπτο υλικό και να είναι μονοκόμματη, χωρίς δηλαδή αρμούς ή οποιουδήποτε είδους συνδέσμους (βίδες κ.λ.π.) σε όλο το μήκος της. Έχει σχήμα ισοσκελούς τριγώνου αλλά επιτρέπεται η λαβή να είναι καμπύλη. Οι προδιαγραφές της διεθνούς ομοσπονδίας στίβου ορίζουν ότι το μέγιστο πλάτος της χειρολαβής στο εσωτερικό της δεν πρέπει να ξεπερνάει τα 130 mm. Το μέγιστο επιτρεπόμενο μήκος της, πάντα στο εσωτερικό της, είναι 110 mm. Επίσης, να αντέχει δύναμη τουλάχιστον 20 kN, δηλαδή κοντά στους 2 τόνους.

Κατηγορία:Σφυροβολία
Ηλεκτροσυγκόλληση τόξου

thumb|200px|right|Ηλεκτροσυγκόλληση τόξου  με χρήση αερίουΗ **ηλεκτροσυγκόλληση τόξου** είναι συγκόλληση τήξης, με θερμότητα η οποία παράγεται από ηλεκτρικό (ή βολταϊκό) τόξο. Με τις συγκολλήσεις αυτές επιτυγχάνεται η μόνιμη σύνδεση δύο μεταλλικών τεμαχίων ή η συμπλήρωση μιας κοιλότητας με πρόσθετο υλικό.

Για τις συγκολλήσεις αυτές χρησιμοποιείται η θερμότητα, που δημιουργείται από το ηλεκτρικό τόξο.Για τη αύξηση της θερμότητας χρησιμοποιούμε την ηλεκτροσυγκολλητική μηχανή η οποία αποτελείται από το πρωτεύον και δευτερεύον πηνίο. Σκοπος της μηχανής είναι να αυξήσουμε την ένταση και να μειώσουμε την τάση του ρεύματος. Η ένταση που περνάει από το ηλεκτροδιο είναι πολλά αμπέρ π.χ. 120 a για πάχος ηλεκτροδίου 2,5mm και έτσι τήκεται το ηλεκρόδιο.Επιπλέον με τη θερμότητα αυτή τα κομμάτια που πρόκειται να συνδεθούν τήκονται στην επιφάνεια, όπου θα γίνει η συγκόλληση και αναμειγνύονται με την λιωμένη κόλληση. Η συγκόλληση είναι αυτογενής, επειδή η κόλληση που χρησιμοποιείται είναι από το ίδιο υλικό με τα προς συγκόλληση τεμάχια.

Η ηλεκτροσυγκόλληση τόξου γίνεται συνήθως με μεταλλικό ηλεκτρόδιο, το οποίο συνήθως είναι η ίδια η κόλληση, η οποία τήκεται και γεμίζει το διάκενο μεταξύ των δύο τεμαχίων. Τα ηλεκτρόδια συνήθως είναι επενδεδυμένα με ένα υλικο το οποίο αφενός σχηματίζει προστατευτικό μανδύα από αέρια, αυτα τα αερια προστατευουν τη συγκολληση από το οξυγονο που υπαρχει στον αερα για να μην δημιουργηθει οξειδωση στην περιοχή συγκόλλησης και αφετέρου αποτρέπει τη δημιουργία φυσαλίδων μέσα στο συγκόλλημα. Έτσι οι κολλήσεις με επενδεδυμένα ηλεκτρόδια οδηγούν σε μεγαλύτερη μηχανική αντοχή της συγκόλλησης.

Κατηγορία:Μεταλλουργία
Κατηγορία:Ηλεκτρισμός
Ζοζέφ Ινιάς Γκιγιοτέν

Ο **Ζοζέφ Ινιάς Γκιγιοτέν** (*Joseph Ignace Guillotin*, 28 Μαΐου 1738 – 26 Μαρτίου  1814) ήταν Γάλλος γιατρός και πολιτικός. Στην αρχή ήταν μοναχός του τάγματος των Ιησουιτών. Αργότερα ασχολήθηκε αποκλειστικά με την Ιατρική. Δίδαξε ως καθηγητής της Ανατομίας και Φυσιολογίας στην Ιατρική Σχολή του Παρισιού. Υποστήριξε θερμά τη Γαλλική Επανάσταση του 1789. Διετέλεσε βουλευτής του Παρισιού και μέλος της επιτροπής της συντακτικής συνέλευσης. Το 1789 ζήτησε τη θανατική ποινή και για τις δυο παρατάξεις και εισήγαγε την γκιλοτίνα (λαιμητόμο), που πήρε το όνομά του. Ο ίδιος είχε χαρακτηρίσει τη μηχανή αυτή «ανώδυνο θάνατο». Κατά την περίοδο της Τρομοκρατίας φυλακίστηκε, αλλά απελευθερώθηκε μετά την πτώση του Ροβεσπιέρου.

## Παραπομπές


Κατηγορία:Γάλλοι ιατροί
Κατηγορία:Γάλλοι πανεπιστημιακοί
Κατηγορία:Γάλλοι εφευρέτες
Κατηγορία:Γαλλική Επανάσταση
Κατηγορία:Ιησουίτες
Μπούγκι

320px|thumb|Τυπική γραμμή του μπάσου στο μπούγκι.
Το **μπούγκι** είναι ένα είδος τζαζ μουσικής που είχε σημαντική απήχηση περίπου τη δεκαετία του 1940. Η φόρμα του μπούγκι χαρακτηρίζεται συνήθως από έναν γρήγορο και επαναλαμβανόμενο ρυθμό και ενώ στην αρχή της εμφάνισής του εμφανίστηκε σαν ένα στυλ για σόλο πιάνο, αργότερα επεκτάθηκε με την χρήση πρόσθετων οργάνων ή μεγάλης ορχήστρας. Λέγεται ότι ο μονότονος ρυθμός του τρένου επηρέασε το μπούγκι που προσπάθησε να τον μιμηθεί και υπάρχουν πολλά μπούγκι που αναφέρονται στο τρένο, όπως το *Honky-tonk train blues*, *Stearaline train No 39* και άλλα. 

Μέχρι το 1920 δεν χρησιμοποιούνταν αυτός ο όρος για να χαρακτηρίσει το στυλ αυτό, μέχρι που κυκλοφόρησε μια δημοφιλής σύνθεση με τον τίτλο *«Boogie -woogie»* και από τότε επικράτησε να λέγεται έτσι.

Το μπούγκι χτίζεται με μικρές, χτυπητές φράσεις που αυτοσχεδιάζονται από το δεξί χέρι στο πιάνο, ενώ το αριστερό παίζει σταθερά ένα ρυθμικό και κυλιόμενο μπάσο. Συνήθως οι πιανίστες δεν μεταχειρίζονταν το πεντάλ για να κρατήσουν περισσότερο τις νότες, αλλά έπαιζαν τρέμολο και τρίλιες ή χτυπούσαν επανειλημμένα την ίδια συγχορδία.

Στη δεκαετία του 1920-30 δε γινόταν γλέντι και πάρτι δίχως πιανίστα μπούγκι. Τότε ήταν στις δόξες τους οι Κλάρενς Λόφτον, Τζίμι Γιάνσεϊ, Πάιν Τοπ Σμιθ. Οι πιανίστες αυτοί δεν είχαν γνώσεις μουσικής, αλλά δεν τις χρειάζονταν μια και στηρίζονταν μόνο σε μερικές αρμονικές διαδοχές, ενώ αυτοσχεδίαζαν επί ώρες πρακτικά, "με το αυτί" όπως λέγεται.

Οι νεότεροι τότε πιανίστες Άλμπερτ Άμονς, Μεντ Λουξ Λούις, Πιτ Τζόνσον κ.ά. δημιούργησαν μια νέα κίνηση γύρω στα 1935, οπότε και το μπούγκι αναμείχτηκε με το σουίνγκ και παιζόταν πια κι από μεγάλες ορχήστρες. Το στυλ του μπούγκι έγινε ιδιαίτερα δημοφιλές την περίοδο 1937-1938 χάρη στις συναυλίες τους των Τζόνσον, Άμονς και Λιούις στο *Carnegie Hall* και είχε σημαντική επίδραση στους κάντρι μουσικούς της εποχής. Θεωρείται μάλιστα από πολλούς πως το μπούγκι αποτέλεσε τη βάση του ροκ εν ρολ. 

## Εξωτερικοί σύνδεσμοι

* International Boogie Woogie Festival Switzerland 
* International Boogie Woogie Festival NL
* Boogie Woogie (History of Rock) 
* https://web.archive.org/web/20071009150917/http://www.smallsjazz.com/boogie_woogie/ 

Κατηγορία:Τζαζ μουσική
Οζγκούρ Τσεβίκ

Ο **Οζγκιούρ Τσεβίκ** (*Özgür Çevik*, 27 Μαΐου 1981) είναι Τούρκος ηθοποιός, τραγουδιστής και δύτης, ευρύτερα γνωστός στην Τουρκία και στην Ελλάδα από την τηλεοπτική σειρά *[[Τα σύνορα της αγάπης]]* (τουρκ. *Yabancı Damat*). Στη σειρά υποδυόταν τον Έλληνα Νίκο Αγγελόπουλο, ο οποίος παντρεύτηκε μια Τούρκισσα, την Ναζλί Μπακλαβατζίογλου (Νεχίρ Έρντογαν). Ο Τσεβίκ έγινε γνωστός από το Τούρκικο Fame Story ως τραγουδιστής ενώ έκανε σπουδές στη φιλοσοφία και ασχολείται με τις καταδύσεις. Το μικρό του όνομα σημαίνει «ελεύθερος».

## Κατάλογος Ταινιών
* Έχω αντίρρηση (*İtirazım Var*) (2014) - Γιατρός Τολγκά
* Κυβερνήτης *(Vali)* (2008) - Λεβέντ
* Η μικρή αποκάλυψη *(Küçük Kıyamet)* (2006) - Ο άνθρωπος που γελά στο καφενείο

## Κατάλογος Σειρών
*Canevim(2019)-Taylan Tanbay
* Ζωές Παράλληλες (*Kırgın Çiçekler*) (2015-2018) - Τοπράκ 
* Η εποχή των κερασιών (*Kiraz Mevsimi*) (2014) - Ντερίν [Έκτακτη εμφάνιση]
* Κρυμμένα Μυστικά (*Saklı Kalan*) (2013-2014) - Ονούρ Τζεβχέρ (3 επεισόδια)
* Και μένα μου λείπει (*Ben de Özledim*) (2013) - [Έκτακτη εμφάνιση μόνο στο τρέιλερ]
* Şubat (2013) - Αλί Ποϊράζ [Έκτακτη συμμετοχή]

* Ένα από τα Σπίτια *(Evlerden Biri)* (2012) - Ισκεντέρ (13 επεισόδια)
* Η Λεϊλά και ο Μετζνούν *(Leyla ile Mecnun)* (2012) - [Έκτακτη συμμετοχή]
* Το Παρελθόν, Πληγή στη Καρδιά μου *(Mazi Kalbimde Yaradır) (2011) - Φερίτ (26 επεισόδια)*
* Δεν μπορώ να ζήσω χωρίς εσένα *(Sensiz Yaşayamam)* (2010) - Σερντάρ
* Γάμος στα Βαλκάνια *(Balkan Düğünü)* (2009 - 2010) - Ομέρ 
* Οι Ήχοι της Νύχτας *(Gece Sesleri)* (2008 - 2009) - Σεϊχάν Ακαλί (26 επεισόδια)
*  Ευρωπαϊκή πλευρά (*Avrupa Yakası*) (2008) - [Έκτακτη συμμετοχή]
* Αφηρημάδα *(Kavak Yelleri)* (2007) - Οζγκιούρ [Έκτακτη συμμετοχή]
* Τα σύνορα της αγάπης *(Yabancı Damat)* (2004 - 2007) - Νίκος Αγγελόπουλος ♦ (106 επεισόδια)

## Εξωτερικοί σύνδεσμοι
* Φιλμογραφία του ηθοποιού στο imdb.

Κατηγορία:Τούρκοι ηθοποιοί
Νεχίρ Ερντογάν

Η **Νεχίρ Ερντογάν** (*Nehir Erdoğan*, 16 Ιουνίου 1980) είναι Τούρκισσα ηθοποιός.

## Βιογραφία
Γεννήθηκε στις 16 Ιουνίου 1980 στη Σμύρνη. Έγινε περισσότερο γνωστή στην Τουρκία και στην Ελλάδα από την επιτυχημένη τηλεοπτική σειρά «Τα σύνορα της αγάπης» (*Yabancı Damat* ο τουρκικός τίτλος). Στη σειρά παίζει το ρόλο της *Ναζλί Μπακλαβατζίογλου*, η οποία ερωτεύεται και παντρεύεται έναν Έλληνα, το Νίκο, τον οποίo υποδύεται ο Οζγκούρ Τσεβίκ.
 
## Κατάλογος Ταινιών
* Ακολουθία (*Silsile*) (2014) - Ετζέ
* Τα Μυστικά του Αγγέλου *(Meleğin Sırları)* (2008) - Εμπρού
* Σχολείο *(Okul)* (2003) - Μαθήτρια Γκιουλντέμ
* Η τάξη του χάους: Γειά σας *(Hababam Sınıfı: Merhaba)* (2003) - Αρζού

## Κατάλογος Σειρών
* Αντίδραση (*Reaksiyon*) (2014) - Ντουϊγκού (8 επεισόδια)
* SON (2012) - Αϊλίν (25 επεισόδια) ♦
* Η Αγάπη είναι Όνειρο *(Aşk Bir Hayal)* (2009 - 2011) - Ασμίν (75 επεισόδια)
* Σεληνόφως *(Ayışığı)* (2008) - Μπασάκ (4 επεισόδια)
* Φαντιμέ, η Νύφη που το έσκασε *(Tatlı Bela Fadime)* (2007) - Φαντιμέ (18 επεισόδια)
* Τα σύνορα της αγάπης *(Yabancı Damat)* (2004 - 2007) - Ναζλί ♦ (106 επεισόδια)
* Παρακαλώ, ανεβείτε *(Estağfurullah Yokuşu)* (2003) - Γκιουμούς
* Παληκάρι Μου *(Koçum Benim)* (2002) - Πελίν

♦ Έχει προβληθεί στην Ελλάδα

## Παραπομπές


## Αναφορές
* Muzikvesoz.com - ''Βιογραφία της ηθοποιού'' (στα τουρκικά)

## Εξωτερικοί σύνδεσμοι
* Φιλμογραφία της ηθοποιού στο imdb

Κατηγορία:Τούρκισσες ηθοποιοί
Ντίξιλαντ

Το **ντίξιλαντ** (*dixieland*) είναι είδος της τζαζ μουσικής που αναπτύχθηκε στις αρχές του 20ού αιώνα, στην Αμερική και κυρίως στη Νέα Ορλεάνη. Έχει χαρακτηριστεί ως το πρώτο είδος της τζαζ που εμφανίστηκε και σήμερα αποτελεί τύπο της *παραδοσιακής* τζαζ, όπου αυτοσχεδιάζουν μικρά συγκροτήματα και χρησιμοποιείται για να χαρακτηρίσει την παραδοσιακή τζαζ που παίζεται όμως κυρίως από λευκούς μουσικούς.

## Ετυμολογία
Η ετυμολογία του όρου ανάγεται στις αρχές του 19ου αιώνα, όταν μια γαλλική τράπεζα της Νέας Ορλεάνης εξέδωσε ένα καινούργιο χαρτονόμισμα των δέκα δολαρίων όπου αναγραφόταν ο αριθμός στα γαλλικά (*dix*). Πολύ γρήγορα, οι κάτοικοι των γύρω περιοχών άρχισαν να αποκαλούν την πόλη της Νέας Ορλεάνης και ολόκληρη την πολιτεία της Λουιζιάνα *«γη των dix»* (*land = γη*, τόπος) και γενικότερα, *dixieland*.

Έτσι, καθώς το όνομα Ντίξιλαντ (Dixieland) επικράτησε να λέγεται για τις νότιες πολιτείες, η μουσική που ξεπήδησε από τις πολιτείες αυτές πήρε το ίδιο όνομα.

## Ύφος
Το στυλ ντίξιλαντ πρωτοεμφανίστηκε στις αρχές του 20ού αιώνα, όταν οι λευκοί μουσικοί άρχισαν να μιμούνται τους νέγρους συναδέλφους τους. Λίγοι όμως κατάφερναν να αφομοιώσουν τον τρόπο ερμηνείας των μαύρων. Οι περισσότεροι πήραν απλώς το μουσικό ρεπερτόριο τους και το έπαιζαν διαφορετικά, επηρεασμένοι από τη δική τους ιδιοσυγκρασία. Επίσης, πολλοί που είχαν μουσική μόρφωση, συχνά αντικαθιστούσαν τον αυτοσχεδιασμό με μουσική γραμμένη από πριν, κάτι πού έκανε τη μουσική τους λιγότερο ευέλικτη από των νέγρων.

Τελικά, η τάση τους να θέσουν σε μουσικές φόρμες τα κομμάτια που έπαιζαν, έγινε αιτία να δημιουργηθεί ένα ορισμένο στυλ εκτέλεσης, με κύρια χαρακτηριστικά τη συγκοπή, τον περιορισμένο αυτοσχεδιασμό, την πλούσια ρυθμική κίνηση, καθώς και τη δημιουργία ενός είδους αντίστιξης. Οι μουσικοί αφού έπαιζαν πρώτα όλοι μαζί τη μελωδία και ακολουθούσαν τα σόλο, στο τέλος αυτοσχεδίαζαν όλοι μαζί πάνω στη σύνθεση, ενώ το πιάνο κρατούσε ρυθμικά τις βασικές συγχορδίες.

Οι μουσικοί του ντίξιλαντ καινοτόμησαν και στον ρυθμό των τεσσάρων τετάρτων. Δεν τόνιζαν μόνο το πρώτο και το τρίτο μέρος, όπως συνηθιζόταν παλαιότερα, αλλά το δεύτερο και το τέταρτο, δημιουργώντας έτσι το δικό τους τρόπο ρυθμικής συγκοπής ενώ αντικαθιστούσαν συχνά τον κανονικό τονισμό του μέτρου προσθέτοντας τεχνικούς και απροσδόκητους τονισμούς. Αυτό ακριβώς αποτελεί ένα κύριο χαρακτηριστικό του στυλ αυτού.

## Εξωτερικοί σύνδεσμοι

* [Διεθνές Φεστιβάλ Ντίξιλαντ, [Δρέσδη]] 
* Ιστοσελίδα για το Ντίξιλαντ

Κατηγορία:Τζαζ μουσική
Κατηγορία:Μουσική στη Νέα Ορλεάνη
Τζων Τσάντγουικ

Ο **Τζων Τσάντγουικ** ή **Τζον Τσάντγουικ** (αγγλικά: John Chadwick, 21 Μαΐου 1920 – 24 Νοεμβρίου 1998) ήταν Άγγλος καθηγητής κλασσικής φιλολογίας και συνεργάτης του Μάικλ Βέντρις στην αποκρυπτογράφηση της Γραμμικής Β.

## Βιογραφία
Γεννήθηκε στο Λονδίνο και σπούδασε στο Πανεπιστήμιο του Κέιμπριτζ. Κατά τον Β΄ Παγκόσμιο Πόλεμο υπηρέτησε σε ειδική μονάδα του Ναυτικού. Μετά το τέλος του εργάστηκε στην ομάδα σύνταξης του Κλασικού Λεξικού της Οξφόρδης και από το 1952 δίδαξε κλασσική φιλολογία στο Κέιμπριτζ. Οι γνώσεις του στην κλασσική φιλολογία βοήθησαν τον Μάικλ Βέντρις στην αποκρυπτογράφηση της Μυκηναϊκής Ελληνικής γραφής Γραμμική Β που βρέθηκε σε πινακίδες στην Ελλάδα και μέχρι τότε δεν ήταν γνωστό ποια γλώσσα απεικόνιζαν.

Μετά τον θάνατο του Βέντρις έγινε η κύρια μορφή στην αποκρυπτογράφηση της Γραμμικής Β, έγραψε το εκλαϊκευμένο βιβλίο *Η Αποκρυπτογράφηση της Γραμμικής Β* το 1958 και αναθεώρησε το *Έγγραφα σε Μυκηναϊκά Ελληνικά* το 1978.

Ανακηρύχθηκε επίτιμος καθηγητής της φιλοσοφικής σχολής του Πανεπιστημίου Αθηνών και του απονεμήθηκε η έδρα *Perceval Maitland Laurence Reader in Classics* στο Κέιμπριτζ. Αποσύρθηκε το 1984, αλλά συνέχισε την ακαδημαϊκή του προσφορά μέχρι τον θάνατό του.

## Δημοσιεύσεις
* Chadwick, John (1958): *The Decipherment of Linear B*, β΄ έκδ. 1990, Cambridge Univ. Press, ISBN 0521398304
* Chadwick, John (1976): *The Mycenaean World*, Cambridge UP, ISBN 0521290376
* Ventris, Michael & Chadwick, John (1956): *Documents in Mycenaean Greek*,  β΄ έκδ. 1974, Cambridge UP, ISBN 0521085586

## Παραπομπές


Κατηγορία:Άγγλοι πανεπιστημιακοί
Κατηγορία:Άγγλοι φιλόλογοι
Κατηγορία:Άγγλοι γλωσσολόγοι
Κατηγορία:Κλασικοί φιλόλογοι
Κατηγορία:Ελληνιστές επιγραφολόγοι
Κατηγορία:Μυκηναϊκή ελληνική γλώσσα
Κένιον Τζόουνς

Ο **Κένιον Τζόουνς** (*Kenyon Jones*, 12 Οκτωβρίου 1977 - 18 Αυγούστου 2005 ) ήταν Αμερικανός καλαθοσφαιριστής, που είχε αγωνιστεί και σε ελληνικές ομάδες.

Ο Παναγιώτης Γιαννάκης είχε φέρει το 2001 το νεαρό Τζόουνς στην Ελλάδα. Στην Ελλάδα αγωνίστηκε με το Μαρούσι, τον Πανιώνιο και τον Παναθηναϊκό. Στην περίοδο 2002-2003 απέκτησε διαβατήριο της Βόρειας Μακεδονίας, και συμμετείχε ως κοινοτικός. 

Αγωνίστηκε επίσης στη ρωσική Ντιναμό και τον Σεπτέμβριο του 2004 επέστρεψε στο Μαρούσι, όπου παρέμεινε ως το 2005. Ο Τζόουνς πέθανε ξαφνικά στην οικία του στην Ατλάντα, έπειτα από καρδιακή προσβολή, σε ηλικία 28 ετών, στις 18 Αυγούστου 2005.

## Παραπομπές


## Εξωτερικοί σύνδεσμοι
*Νεκρολογία, Αύγουστος 2005.

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές από τη Βόρεια Μακεδονία
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές πορτορικανικών συλλόγων
Ώπα

Ελληνική δημώδης έκφραση που συνοδεύει συγκεκριμένες περιστάσεις ή πράξεις. Λέγεται συχνά χορεύοντας, λόγω διασκέδασης ή ενθουσιασμού. Πολλοί ξένοι (κυρίως τουρίστες) ξέρουν την έκφραση για τους παραπάνω λόγους. Η έκφραση χρησιμοποιείται σε στιγμές έκπληξης, αλλά και ως προσταγή σε κάποιον να σταματήσει κάποια ενέργεια. Τέλος, με τη φράση *"ώπαλα μάνα ώπαλα"* αποδίδεται η κατάσταση σε οποιοδήποτε είναι έτοιμος για χορό ή βρίσκεται σε κατάσταση έντονου ενθουσιασμού.

## Μουσική
Η έκφραση **Ώπα!** ακούγεται συχνά σε ταινίες ή τραγούδια. Για παράδειγμα στον "*[[Γάμος...αλά Ελληνικά (αμερικανική ταινία)|Γάμο αλά Ελληνικά]]*" ακουγόταν ενώ οι Έλληνες χόρευαν. Ένα πολύ γνωστό τραγούδι είναι το *Ώπα-ώπα* των Antique, το πρώτο single που είχαν κυκλοφορήσει στη Σουηδία. Έκανε περισσότερες από 60.000 πωλήσεις το 1999. Το 2004 η Δέσποινα Βανδή επέλεξε το Ώπα-ώπα για το δεύτερο διεθνούς κυκλοφορίας single της. Το 1962, ο Στέλιος Καζαντζίδης ερμήνευσε το τραγούδι *Ώπα-Ώπα* του Γιάννη Παπαϊωάννου (με δευτερεύοντα τίτλο *Ο χορός έχει ανάψει*), σημειώνοντας μεγάλη επιτυχία.

## Σε άλλες χώρες
### Ευρώπη
Στα γερμανικά και τα ολλανδικά, opa σημαίνει παππούς. Ωστόσο, στα ολλανδικά προφέρεται "όουπα".

### Κεντρική Ασία
Στην κεντρική Ασία το -opa είναι μια τιμητική κατάληξη σε γυναικεία ονόματα. Για παράδειγμα, "Zaginopa" σημαίνει εντιμότατη Zagina.

## Άλλες χρήσεις
***[[O.P.A.]]** ήταν το όνομα ενός διμελούς ελληνικού μουσικού γκρουπ της δεκαετίας του '90.
***[[Όπα!]]** είναι ο τίτλος μιας Ελληνοαμερικανικής ταινίας.
***"[[ΏΠΑ (τραγούδι)|ΩΠΑ!]]"** είναι ο τίτλος του τραγουδιού του Γιώργου Αλκαίου που εκπροσώπησε την Ελλάδα στη Eurovision 2010.

Ωπα
Ονήσιμος Βυζαντίου

Ο **Ονήσιμος** ήταν Χριστιανός επίσκοπος στο Βυζάντιο από το 54 μέχρι το 68.

Ο εκκλησιαστικός ιστορικός Δωρόθεος τον θεωρεί ως έναν από τους Εβδομήκοντα Αποστόλους. Πέθανε μάλλον από φυσικά αίτια το 68, αφού ποίμανε για δεκατέσσερα έτη την πρόσφατα ιδρυθείσα εκκλησία του Βυζαντίου. Τάφηκε στον πρώτο επισκοπικό ναό της Αργυρούπολης, όπου είχε αποτεθεί και ο Στάχυς.

## Άλλες εκδοχές
Κάποιοι τον ταυτίζουν με το σκλάβο που αναφέρεται στην επιστολή προς Φιλήμονα του Αποστόλου Παύλου, ενώ άλλοι με τον Ονήσιμο που ονομάζει ο Ιγνάτιος Αντιοχείας ως επίσκοπο Εφέσου. Σε αυτές τις περιπτώσεις ο θάνατός του πρέπει να τοποθετηθεί προς το 95.

Ο Ονήσιμος που αναφέρεται στην επιστολή του Παύλου πιστεύεται ότι ήταν ένας σκλάβος, ο οποίος δραπέτευσε για να αποφύγει να τιμωρηθεί για κλοπή για την οποία κατηγορήθηκε και κατέληξε στον χώρο φυλάκισης του Παύλου (πιθανότατα στη Ρώμη ή στην Καισάρεια). Αφού άκουσε το Ευαγγέλιο από τον Παύλο, ο Ονήσιμος ασπάστηκε τον Χριστιανισμό.

Αν και αμφισβητείται από αυθεντίες μπορεί να ήταν ο ίδιος Ονήσιμος που χειροτονήθηκε επίσκοπος από τους Αποστόλους και αποδέχθηκε τον επισκοπικό θρόνο στην Έφεσο μετά τον Τιμόθεο. Κατά την διάρκεια της βασιλείας του Ρωμαίου αυτοκράτορα Δομιτιανού και του διωγμού του Τραϊανού, ο Ονήσιμος φυλακίστηκε στην Ρώμη και ίσως υπέστη μαρτύριο με λιθοβολισμό (αν και ορισμένες πηγές ισχυρίζονται ότι αποκεφαλίστηκε). Ωστόσο, δεδομένου ότι η βασιλεία του Δομιτιανού ήταν από το 81 μ.Χ. έως το 96 μ.Χ., ο θάνατος του Ονήσιμου θα έπρεπε να συνέβη μέσα σε αυτά τα χρόνια και όχι το 68 μ.Χ..

Η Ορθόδοξη και η Καθολική Εκκλησία τιμούν τη μνήμη του στις 15 Φεβρουαρίου.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Μαθάς Ζαχαρίας, Κατάλογος ιστορικός των πρώτων επισκόπων και των εφεξής πατριαρχών της εν Κωνσταντινουπόλει Αγίας και Μεγάλης του Χριστού Εκκλησίας 2η έκδοση, επαυξηθείσα και μετά τον θάνατον του συγγραφέως συμπληρωθείσα. Εν Αθήναις Εκ των Καταστημάτων Ανδρέου Κορομηλά, 1884
* 
* 
* Joseph A. Fitzmyer S.J., 'The Letter to Philemon', *The New Jerome Biblical Commentary*, 1989, Geoffrey Chapman

Κατηγορία:Πατριάρχες Κωνσταντινουπόλεως
Κατηγορία:Χριστιανοί άγιοι από την Καινή Διαθήκη
Κατηγορία:Εβδομήκοντα Απόστολοι
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Απόστολοι της Ορθόδοξης και της Καθολικής Εκκλησίας
Κατηγορία:Επίσκοποι του 1ου αιώνα
Κατηγορία:Μητροπολίτες Εφέσου
Πλούταρχος Βυζαντίου

Ο **Πλούταρχος Βυζαντίου** ήταν χριστιανός επίσκοπος του Βυζαντίου για δεκαέξι έτη (89 - 105), διαδεχόμενος τον Πολύκαρπο. Ετάφη στο ναό της Αργυρούπολης, όπως και οι προκάτοχοί του. Κατά την αρχιερατεία του εκδηλώθηκε ο διωγμός του αυτοκράτορα Τραϊανού το 98.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 

Κατηγορία:Πατριάρχες Κωνσταντινουπόλεως
Κατηγορία:Επίσκοποι του 1ου αιώνα
Κατηγορία:Επίσκοποι του 2ου αιώνα
Σεδεκίων Βυζαντίου

Ο **Σεδεκίων** διαδέχθηκε τον Πλούταρχο και ποίμανε την εκκλησία του Βυζαντίου ως επίσκοπος για εννέα χρόνια (105 - 114). Κατά την ποιμαντορία του εξακολουθούσε ο διωγμός του αυτοκράτορα Τραϊανού. Το λείψανο του απετέθη στο ναό της Αργυρούπολης, όπως και των προκατόχων του.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 

Κατηγορία:Πατριάρχες Κωνσταντινουπόλεως
Κατηγορία:Επίσκοποι του 2ου αιώνα
Διογένης Βυζαντίου

Ο **Διογένης** (ή Διομένης) ήταν επίσκοπος Βυζαντίου για δεκαπέντε χρόνια (114 - 129). Επί αρχιερατείας του ξέσπασε ο διωγμός του αυτοκράτορα Αδριανού. Μετά την κοίμησή του τάφηκε στον επισκοπικό ναό της Αργυρούπολης, όπως και οι προκάτοχοί του.

## Σημειώσεις


## Παραπομπές


## Πηγές
* 
* 

Διογένης
Κατηγορία:Επίσκοποι του 2ου αιώνα
Στάχυς

Ο **Απόστολος Στάχυς** († 54), σύμφωνα με την παράδοση της Ανατολικής Ορθόδοξης Εκκλησίας, χειροτονήθηκε ως πρώτος Επίσκοπος της πόλεως του Βυζαντίου, από τον Απόστολο Ανδρέα, το 38. Διατήρησε τον τίτλο αυτόν έως το 54, οπότε και εκοιμήθη.

Δεν είναι επιβεβαιωμένο ότι πρόκειται για αυτόν τον Στάχυ, στον οποίο απευθύνει χαιρετισμούς ο Απόστολος Παύλος αποκαλώντας τον «αγαπητό μου» (Προς Ρωμαίους ιστ΄ 9). Καθώς βρισκόταν σε στενή σχέση με τον Παύλο στα ανατολικά της Ρωμαϊκής αυτοκρατορίας, προφανώς είχε μεταναστεύσει στη Ρώμη. 

Σύμφωνα με παραδόσεις του 6ου-7ου αιώνα και έπειτα, ήταν ένας εκ των εβδομήντα Αποστόλων του Ιησού. Θεωρείται ότι κατέστη επίσκοπος Βυζαντίου το 38 από τον Απόστολο Ανδρέα, που διέμεινε δύο χρόνια στην Αργυρούπολη, περιοχή η οποία βρισκόταν κοντά στο σημερινό Φουντουκλί του Μπέγιογλου. Επισκόπευσε ο Στάχυς στο Βυζάντιο επί δεκαέξι έτη, μέχρι του θανάτου του το 54. Το σώμα του ετάφη στον πρώτο επισκοπικό ναό της Αργυρούπολης, «*εν τω υπογείω σπηλαίω, ένθα ο Απόστολος Ανδρέας το θυσιαστήριον ήδρασεν*», όπως λέει ο ιστορικός Δωρόθεος.

Τη μνήμη του τόσο η ανατολική Ορθόδοξη Εκκλησία όσο και η δυτική Ρωμαιοκαθολική Εκκλησία γιορτάζουν στις 31 Οκτωβρίου. Ο κανόνας που ψάλλεται για το Στάχυ και τους Αποστόλους Αμπλία, Απελλή, Ουρβανό, Αριστόβουλο και Νάρκισσο, που συνεορτάζουν με αυτόν, επιγράφεται στα Μηναία «ποίημα Ιωσήφ», πιθανώς του Αρχιεπισκόπου Θεσσαλονίκης.

## Παραπομπές


## Πηγές
* *The Anchor Bible Dictionary*, 1992, Doubleday, τόμ. 6.
* Βλάσιος Φειδάς, *Εκκλησιαστική Ιστορία*, 2002, Εκδόσεις «Διήγηση», τόμ. 1.
* Κ.Μ. Κούμα,*Ιστορίαι των ανθρώπινων πράξεων, από των αρχαιοτάτων χρόνων έως των ημερών μας*, τόμος Ε΄, Βιέννη 1830.
* 
* 

Κατηγορία:Πατριάρχες Κωνσταντινουπόλεως
Στάχυς
Στάχυς
Στάχυς
Κατηγορία:Επίσκοποι του 1ου αιώνα
Ελευθέριος Βυζαντίου

Ο **Ελευθέριος** διαδέχτηκε τον Διογένη και ήταν επίσκοπος Βυζαντίου για επτά χρόνια (129 - 136). Το λείψανο του απετέθη στο ναό της Αργυρούπολης, όπως και των προκατόχων του.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 

Ελευθέριος
Ελευθεριος Βυζαντιου
Έλλη

Με το όνομα **Έλλη** αναφέρονται:

* Έλλη (γυναικείο όνομα)
* Έλλη: εγγονή του Αιόλου, συνδεδεμένη με τον μύθο Φρίξος και Έλλη
* Έλλη (αρχαία): αρχαία πόλη της Ηπείρου
* Έλλη: Ακρωτήριο του Ελλησπόντου
* Έλλη (καταδρομικό)
* Έλλη (καταδρομικό 1951-1965)
* Έλλη (φρεγάτα)

Κατηγορία:Αποσαφηνίσεις ονομάτων
Μο Μόουλαμ

Η **Μο Μόουλαμ** (*Marjorie Mowlam*, 18 Σεπτεμβρίου 1949 - 19 Αυγούστου 2005) ήταν Αγγλίδα πολιτικός και ειρηνίστρια. Ονομαζόταν Μάρτζορι Μόλαμ.

Υπηρέτησε στην πρώτη κυβέρνηση Μπλερ (1997-2001) και υπήρξε πρωτεργάτρια της ειρηνευτικής συμφωνίας του 1998 για τη Βόρεια Ιρλανδία.
Υπήρξε μια από τις πιο χαρισματικές πολιτικούς της Βρετανίας. Εξελέγη βουλευτίς για πρώτη φορά το 1987 και παρέμεινε στο αξίωμα ως το 2001. Ήταν υπουργός αρμόδια για θέματα Βορείου Ιρλανδίας την περίοδο 1997-99 και τη διαδέχθηκε στο αξίωμα ο Πίτερ Μάντελσον.
Το 1998, στη διάρκεια των διαπραγματεύσεων για τη «Συμφωνία της Μεγάλης Παρασκευής» επισκέφτηκε τις φυλακές Μέιζ και έπεισε του κρατουμένους - που ήταν μέλη παραστρατιωτικών οργανώσεων- να προσέλθουν στο τραπέζι του διαλόγου. Κάποτε δεν δίστασε να παραδεχθεί ότι όταν ήταν νέα δοκίμασε μαριχουάνα.

Η Μο Μόουλαμ έπεσε τον Αύγουστο του 2005 σε κώμα έπειτα από πτώση στο σπίτι της, κατά την οποία χτύπησε στο κεφάλι. Παρουσίαζε προβλήματα αστάθειας ως αποτέλεσμα θεραπείας για όγκο στον εγκέφαλο, ο οποίος είχε διαγνωστεί πρώτη φορά το 1997. Πέθανε σε ηλικία 55 ετών.

## Εξωτερικοί σύνδεσμοι
* 

Κατηγορία:Άγγλοι πολιτικοί
Σαρμπέλ

Ο **Σαρμπέλ** (Σάουθγκεϊτ, 14 Μαΐου 1981) είναι Ελληνοκύπριος τραγουδιστής λιβανέζικης καταγωγής. Το πλήρες όνομά του είναι **Σαρμπέλ-Μιχαήλ Μαρωνίτης**.

## Βιογραφία
Γεννήθηκε στο Σάουθγκεϊτ του Λονδίνου από Κύπριο πατέρα μουσικό και Λιβανέζα μητέρα δικηγόρο. Εκεί μεγάλωσε και σπούδασε μουσικό θέατρο και χορό. 

Έκανε την πρώτη του εμφάνιση στο ελληνικό τραγούδι το 2004 μετά τη συνάντησή του με τον μουσικό Παναγιώτη Στεργίου και τον παραγωγό Γιάννη Δουλάμη. Τον Ιούλιο του 2004 κυκλοφόρησε το πρώτο του CD single από τη Sony BMG, με γενικό τίτλο "Σε πήρα σοβαρά". Το ομότιτλο τραγούδι είναι από την Τυνησία και διασκευή του αραβικού *Ya Baba-Sidi Mansour* (καθώς και το remix του). 

Ακολούθησε η κυκλοφορία του πρώτου του προσωπικού δίσκου, με τίτλο "Παράξενο συναίσθημα", τον Απρίλιο του 2005 που έγινε χρυσός. Μαζί με την Ειρήνη Μερκούρη, που συμμετείχε δισκογραφικά σε αυτόν τον δίσκο, ξεκίνησε συναυλίες σε Ελλάδα, Κύπρο και Αμερική.

Το καλοκαίρι του 2006 κυκλοφόρησε το δεύτερο προσωπικό του δίσκο, με τίτλο "Σαχάρα", στο οποίο συμπεριλαμβάνονται τα κομμάτια "Τάξε μου" και "Να 'σουν θάλασσα" (ντουέτο με τη Νατάσα Θεοδωρίδου). Τον χειμώνα του 2006-2007 συνεργάστηκε με τον Γιάννη Πάριο και τη Νατάσα Θεοδωρίδου στην "Ιερά Οδό".

Το καλοκαίρι του 2007 πραγματοποίησε συναυλίες μαζί με τον Αντώνη Ρέμο στη Νότια Αφρική και τη Θεσσαλονίκη και στη συνέχεια ακολούθησε μια σειρά συναυλιών σε Ελλάδα και Κύπρο μαζί με την ανερχόμενη τότε Βανέσσα Αδαμοπούλου. Τον χειμώνα του 2007 εμφανίστηκε στο Fever με τον Νίκο Μακρόπουλο. Την ίδια περίοδο ηχογράφησε το τραγούδι "Mi chica" σε ένα ντουέτο με τον Σουηδό τραγουδιστή Κάμερον και σε γλώσσες ελληνικά, αγγλικά και ισπανικά.

Το 2008 κυκλοφόρησε τον πέμπτο προσωπικό του δίσκο με τίτλο "Κάτι σαν εσένα". Το 2011 επέστρεψε με νέο single και τίτλο "Καυτό καλοκαίρι".

Τα τελευταία χρόνια ζει μόνιμα στο Λονδίνο όπου ασχολείται με το θέατρο. Έχει κάνει εμφανίσεις στην English National Opera, στο Royal Opera House και σε προγράμματα του BBC και του Channel 4. Στις 24 Αυγούστου 2014 παντρεύτηκε την Ελπίδα Τούμα στη Σαντορίνη.

## Eurovision
Το 2007 με το τραγούδι του *Yassou Maria* επιλέχθηκε να εκπροσωπήσει την Ελλάδα στο διαγωνισμό τραγουδιού της Eurovision, όπου κατέλαβε την έβδομη θέση στον τελικό, με 139 βαθμούς.

## Δισκογραφία
*Σε πήρα σοβαρά (CD single) (2004)
*Παράξενο συναίσθημα (2005)- **χρυσός**
*Σαχάρα (2006)
*Sahara-euro edition (2007)
*Υassου Μaria (cd-single) (2007)- **πλατινένιος**
*Κάτι σαν εσένα (2008)
*Sarbel (cd-single) (2009)
*Καυτό Καλοκαίρι (single) (2011)
*Που Να Γυρνάς (single) (2011)
*Πρώτη Πτήση (single) (2013)
*Το Πάρτυ Αρχίζει (single) (2021)
*Μου Χεις Πάρει Το Μυαλό (single) (2021)
*Η Καρδιά Μου Κάνει Μπαμ (single) x Ρενέ Αγέρη (2023)

## Παραπομπές


Κατηγορία:Συμμετέχοντες στη Eurovision
Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Κύπριοι τραγουδιστές
Κατηγορία:Έλληνες υπήκοοι ελληνοκυπριακής καταγωγής
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 2007
Ειρήνη Μερκούρη

Η **Ειρήνη Μερκούρη** (πραγματικό όνομα: **Χρυσοβαλάντω Χαλιλοπούλου**) (Αθήνα, 26 Μαΐου 1981) είναι Ελληνίδα λαϊκή τραγουδίστρια.

## Βιογραφία
Γεννήθηκε στην Αθήνα στις 26 Μαΐου 1981, από μουσική οικογένεια τσιγγάνικης καταγωγής. Από μικρή ηλικία ασχολήθηκε με το τραγούδι. Έπειτα από επιτυχή συμμετοχή της σε διαγωνισμό ταλέντων, υπέγραψε συμβόλαιο με τη δισκογραφική εταιρεία Sony Music. To 2001 κυκλοφόρησε το πρώτο προσωπικό της άλμπουμ, με τίτλο «Να φυσάει η Άνοιξη», στo οποίο περιλαμβάνεται και το ντουέτο με τον Αντώνη Ρέμο, στο τραγούδι «Δυο Μας». 

Ακολούθησαν τα άλμπουμ «Από την ομώνυμη τηλεοπτική σειρά της ΝΕΤ - Ident#1 (2003-2007) Μείνε μαζί μου απόψε» (2003), «Παλίρροια» (2004), «Άνετα» (2005), «Άργησες» (2006) και «The Digital Collection» (2008).

Το 2003 προβαλλόταν το σήμα από την τηλεοπτική σειρά της σήμα της ΝΕΤ - Ειρήνη Μερκούρη Έμαθα Να Ζω Χωρίς Εσένα Ident (2003)

Το 2023 συμμετείχε στο τηλεοπτικό μουσικό σόου του ALPHA, «Just the 2 Of Us» ως coach του Γιάννη Παπαμιχαήλ (γιος της Αλίκης Βουγιουκλάκη και του Δημήτρη Παπαμιχαήλ) και κυκλοφόρησε το τραγούδι «Κατάλληλη Στιγμή» από την Panik Records.

Το 2025 κυκλοφόρησε το τραγούδι «Η Ώρα Τρεις (Kae Sinan)» από την Panik Records.

## Προσωπική ζωή
Το 2016 παντρεύτηκε τον γιατρό Γιάννη Κουτσόπουλο. Το 2024 γέννησε το πρώτο τους παιδί, μια κόρη την Δέσποινα.

## Παραπομπές


## Εξωτερικοί σύνδεσμοι
* Συνέντευξη της καλλιτέχνιδας
* Βιογραφία στο Mad TV

Κατηγορία:Λαϊκοί τραγουδιστές
Κατηγορία:Ελληνίδες τραγουδίστριες
Κατηγορία:Ρομά στην Ελλάδα
Κατηγορία:Ελληνίδες τραγουδίστριες ποπ
Κατηγορία:Βραβευμένοι με Αρίων
Πολύκαρπος Β΄ Βυζαντίου

Κατά τους αρχαίους καταλόγους, ο **Πολύκαρπος Β΄** φαίνεται να παρέμεινε επίσκοπος Βυζαντίου δεκαεπτά έτη. Ο Νικηφόρος Κάλλιστος όμως στην αρίθμησή του, που κατά τους ειδήμονες είναι ακριβέστερη, αναφέρει ότι επισκόπευσε τρία έτη. Ετάφη και αυτός στον ναό της Αργυρούπολης, όπως και οι προκάτοχοί του.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 

Κατηγορία:Πατριάρχες Κωνσταντινουπόλεως
Κατηγορία:Επίσκοποι του 2ου αιώνα
Φήλιξ Βυζαντίου

Ο **Φήλιξ** ήταν χριστιανός επίσκοπος Βυζαντίου και άγιος της Ορθόδοξης Ανατολικής Εκκλησίας, του οποίου η μνήμη εορτάζεται στις 15 Απριλίου. Επισκόπευεσε για πέντε χρόνια μέχρι τον θάνατό του. Ετάφη στον ναό της Αργυρούπολης, όπως και οι προκάτοχοί του.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 

Κατηγορία:Πατριάρχες Κωνσταντινουπόλεως
Κατηγορία:Άγιοι της Ορθόδοξης Εκκλησίας
Κατηγορία:Επίσκοποι του 2ου αιώνα
Γεωγραφικό πλάτος

thumb|right|250px|'''Γεωγραφικό πλάτος''' ορίζεται ως η γωνία που σχηματίζεται μεταξύ της ακτίνας της Γης που διέρχεται από τον παράλληλο και την ακτίνα που διέρχεται από τον ισημερινό. Προσδιορισμός γεωγραφικού πλάτους 50°B, επί τόξου του μεσημβρινού του τόπου.[thumb|right|250px|Παγκόσμιος χάρτης που το '''φ''' φαίνεται μεν στις οριζόντιες γραμμές, [Παράλληλος κύκλος|Παραλλήλους, που όμως προσδιορίζεται επί των καθέτων Μεσημβρινών, αρχής γενομένης από τον Ισημερινό (Βόρεια ή Νότια)]]Το **γεωγραφικό πλάτος** (**latitude**) είναι ένα από τα δύο μεγέθη των γεωγραφικών συντεταγμένων με τα οποία προσδιορίζεται η θέση των διαφόρων τόπων και πλοίων στην επιφάνεια των ουρανίων σωμάτων, συνηθέστερα της Γης, και κατά προβολή η θέση των αεροσκαφών υπεράνω αυτής. Το γεωγραφικό πλάτος είναι στενά συνδεδεμένο με τον κύκλο που θα σχηματιζόταν αν η Γη (ή κάποιο άλλο ουράνιο σώμα) κοβόταν εγκάρσια. Ο κύκλος αυτός ονομάζεται παράλληλος και είναι κάθετος στον άξονα περιστροφής της Γης.

Έτσι, το γεωγραφικό πλάτος ορίζεται ως η γωνία που σχηματίζεται μεταξύ της ακτίνας της Γης που διέρχεται από τον παράλληλο και την ακτίνα που διέρχεται από τον ισημερινό. Είναι προφανές ότι η εύρεση της γωνίας αυτής και μόνο δεν επαρκεί για τον προσδιορισμό της θέσης ενός τόπου, αφού για κάθε γεωγραφικό πλάτος θα υπάρχουν δύο τοποθεσίες εκατέρωθεν του Ισημερινού, με συμμετρικές θέσεις ως προς αυτόν. Γι' αυτό, κρίνεται αναγκαία η χρήση του προσδιορισμού Β (Βόρεια) ή Ν (Νότια), ώστε να αποφεύγεται η σύγχυση. Συμβολίζεται με το γράμμα (**φ**), αγγλικά **lat**(latitude=πλάτος).

* Το γεωγραφικό πλάτος αποδίδεται σε μοίρες, πρώτα και δεύτερα της μοίρας ή και ως δεκαδικός αριθμός επί των προηγουμένων. Οι μοίρες του γεωγραφικού πλάτους αποδίδονται πάντα με διψήφιο αριθμό από **00° - 90° Β** (Βόρειο), ή **00° - 90° Ν** (Νότιο) και στην αγγλική **Ν (North)** or **S (South)** αντίστοιχα. (Προσοχή στο Ν αν είναι ελληνικό ή λατινικό).
* Ιδιαίτερη προσοχή στην αναφορά γεωγραφικού στίγματος: πρώτα δίνεται το γεωγραφικό πλάτος και στη συνέχεια το "γεωγραφικό μήκος", π.χ. **φ: 05° 25΄ 45΄΄ Β** ή **65° 00΄ 25΄΄ Ν**

## Διαφορά πλάτους (Δφ)

Διαφορά πλάτους (Δφ) - difference of latitude (D lat.) δύο τόπων: είναι **τόξο μεσημβρινού** που περιλαμβάνεται μεταξύ των παραλλήλων των τόπων αυτών. Ο μαθηματικός τύπος εύρεσης της διαφοράς πλάτους είναι **Δφ = φ ± φ**' (όπου φ,φ' τα γεωγραφικά πλάτη και **+** αν είναι ετερώνυμα, **-** αν είναι ομώνυμα) μετρούμενο σε μοίρες, πρώτα και δεύτερα. Η διαφορά πλάτους λαμβάνει ονομασία βόρεια ή νοτία ανάλογα με τη πλεύση που θα ακολουθήσει το πλοίο από το τόπο απόπλου.

## Βλέπε επίσης
* Γεωγραφικό μήκος
* Γεωγραφικό στίγμα

## Παραπομπές

## Πηγές

* 

Κατηγορία:Ναυτική γεωγραφία
Κατηγορία:Ναυσιπλοΐα
Κατηγορία:Χαρτογραφία
Κατηγορία:Γεωδαισία
Γεωγραφικό μήκος

thumb|right|250px|Παγκόσμιος χάρτης που το '''λ''' φαίνεται μεν στις κάθετες γραμμές (μεσημβρινοί) αλλά προσδιορίζεται επί των οριζοντίων (παράλληλοι), αρχής γενομένης από τον Μεσημβρινό Γκρίνουιτς (Ανατολικά ή Δυτικά)

Το **γεωγραφικό μήκος** (**longitude**) είναι ένα από τα δύο μεγέθη των γεωγραφικών συντεταγμένων με τα οποία προσδιορίζεται η θέση των διαφόρων τόπων (εκτός των πόλων) και πλοίων στην επιφάνεια της γης και "κατά προβολή" η θέση των αεροσκαφών υπεράνω αυτής.
Συμβολίζεται στην ελληνική με το γράμμα (**λ**) εκ της αγγλικής **l** (long).
Η μέτρηση του γεωγραφικού μήκους έχει οριστεί κατά σύμβαση να μετριέται από τον Μεσημβρινό που διέρχεται από το Αστεροσκοπείο του Γκρήνουιτς στην Μεγάλη Βρετανία καλούμενος **πρώτος μεσημβρινός** ή αριθμητικά **000° 00΄ 00΄΄** 

* Το γεωγραφικό μήκος αποδίδεται σε μοίρες, πρώτα και δεύτερα της μοίρας ή και ως δεκαδικός αριθμός επί των προηγουμένων. Οι μοίρες του γεωγραφικού μήκους προς αποφυγή λάθους αποδίδoνται πάντα με τριψήφιο αριθμό από **000° - 180° Α** (Ανατολικό), ή **000° - 180° Δ** (Δυτικό) και στην αγγλική **E (East)** or **W (West)** αντίστοιχα.
* Ιδιαίτερη προσοχή στην αναφορά γεωγραφικού στίγματος: πρώτα δίνεται το γεωγραφικό πλάτος και στη συνέχεια το "γεωγραφικό μήκος", π.χ. **λ: 005° 25΄ 45΄΄ Α** ή **165° 00΄ 25΄΄ Δ**

## Διαφορά μήκους (Δλ)

Διαφορά μήκους (Δλ) - difference of longitude (D long.) δύο τόπων: είναι **τόξο ισημερινού**, μικρότερο των 180°, που περιλαμβάνεται μεταξύ των μεσημβρινών των τόπων αυτών. Ο μαθηματικός τύπος εύρεσης της διαφοράς μήκους είναι: **Δλ = λ ± λ**' (όπου λ λ' τα γεωγραφικά μήκη των δύο τόπων και **+** αν είναι ετερώνυμα, **~** αν είναι ομώνυμα) μετρούμενο σε μοίρες πρώτα και δεύτερα. Προσοχή αν σε ετερώνυμα μήκη λ + λ' > 180° τότε **Δλ = 360° ~ (λ+λ')**. Η διαφορά μήκους λαμβάνει ονομασία ανατολική ή δυτική ανάλογα με τη πλεύση που θα ακολουθήσει το πλοίο από το τόπο απόπλου.

## Δείτε επίσης
* Γεωγραφικό πλάτος
* Γεωγραφικό στίγμα

## Εξωτερικοί σύνδεσμοι
* 

Κατηγορία:Ναυτική γεωγραφία
Κατηγορία:Ναυσιπλοΐα
Κατηγορία:Χαρτογραφία
Κατηγορία:Γεωδαισία
Ισημερινός

Ένας **ισημερινός** είναι η τομή μιας σφαιρικής επιφάνειας με το επίπεδο κάθετο προς τον άξονα περιστροφής της σφαίρας και σε ίση απόσταση μεταξύ των πόλων. Ο ισημερινός συνήθως αναφέρεται στη Γη, όπου και θεωρείται η νοητή γραμμή στην επιφάνεια της κάθε σημείο της οποίας ισαπέχει από τον Βόρειο Πόλο και τον Νότιο Πόλο. Διαιρεί, έτσι, τη Γη στο Βόρειο Ημισφαίριο και το Νότιο Ημισφαίριο. Άλλοι πλανήτες και αστρονομικά αντικείμενα έχουν επίσης ισημερινούς όπου ομοίως ορίζονται.

thumb|right|250px|Ο ισημερινός στον παγκόσμιο χάρτη
Τα δύο αντιδιαμετρικά σημεία από τα οποία διαπερνά ο φανταστικός άξονας της περιστροφής της γης ονομάζονται γεωγραφικοί πόλοι. Ο μεν κείμενος προς τον αστερισμό της μικρής άρκτου καλείται Βόρειος Πόλος, ο δε άλλος που βλέπει προς τον αστερισμό του Νοτίου Σταυρού Νότιος Πόλος .

thumb|left|300px|Μεσημβρινοί (κάθετοι) και Παράλληλοι (οριζόντιοι κύκλοι)
Η περιφέρεια του μέγιστου κύκλου που ισαπέχει από τους δύο πόλους καλείται **ισημερινός**. Το επίπεδο του κύκλου αυτού, του ισημερινού, θεωρητικά χωρίζει τη γη σε δύο ημισφαίρια και κατ' αντιστοιχία των πόλων, στο *[[βόρειο ημισφαίριο]]* και στο *[[νότιο ημισφαίριο]]*.

Όλες οι περιφέρειες των παράλληλων κύκλων προς εκείνο του ισημερινού (και επομένως κάθετων προς τον άξονα της γης) ονομάζονται ''παράλληλοι'' ή *παράλληλοι κύκλοι* ή *παράλληλοι πλάτους*.

Από κάθε σημείο της επιφάνειας της γης διέρχεται ένας και μόνο παράλληλος. Συνεπώς οι παράλληλοι εκατέρωθεν του ισημερινού είναι άπειροι.

## Γεωδαισία του Ισημερινού
Το γεωγραφικό πλάτος του Ισημερινού της Γης είναι εξ ορισμού 0° (μηδέν μοίρες). Το μήκος του ισημερινού της Γης είναι περίπου 40.075,2 χιλιόμετρα (24.901 μίλια) με το 78,7% να περνά από τους ωκεανούς και το 21,3% να είναι πάνω από την ξηρά.

Ο Ισημερινός είναι ένας από τους πέντε αξιοσημείωτους κύκλους γεωγραφικού πλάτους στη Γη, με τους υπόλοιπους να είναι οι δύο πολικοί Κύκλοι: Αρκτικός Κύκλος και Ανταρκτικός κύκλος, και οι δύο Τροπικοί κύκλοι: ο Τροπικός του Καρκίνου και ο Τροπικός του Αιγόκερω. Ο ισημερινός είναι η μόνη γραμμή γεωγραφικού πλάτους, που είναι επίσης και μεγάλος κύκλος. Ο φανταστικός κύκλος που εμφανίζεται όταν ο ισημερινός της Γης προβάλλεται πάνω από τον ουρανό λέγεται ουράνιος ισημερινός .

Κατά τη διάρκεια της εποχικής προφανούς κίνησης κατά μήκος του ουρανού, ο ήλιος περνάει πάνω από τον Ισημερινό δύο φορές κάθε χρόνο, τον Μάρτιο και τον Σεπτέμβριο (ισημερίες). Κατά τη στιγμή της ισημερίας, ακτίνες φωτός από το κέντρο του Ήλιου είναι κάθετες προς την επιφάνεια της Γης και το σημείο που βρίσκεται στον ισημερινό βιώνει το ηλιακό μεσημέρι.

## Παραπομπές


## Εξωτερικοί σύνδεσμοι
* 
* 

Κατηγορία:Χαρτογραφία
Κατηγορία:Γεωδαισία
Κατηγορία:Ουράνιο σύστημα συντεταγμένων
Τοπολογικός χάρτης

**Τοπολογικός χάρτης** ονομάζεται ένας χάρτης ο οποίος έχει υποστεί γενίκευση των δεδομένων του σε τόσο μεγάλο βαθμό που διατηρούνται μόνο τα απολύτως απαραίτητα στοιχεία του. Σε αυτούς τους χάρτες η κλίμακα και ο προσανατολισμός των στοιχείων  έχουν παραμορφωθεί, ενώ όμως παράλληλα διατηρούνται οι σχετικές θέσεις μεταξύ των σημείων.

Το γνωστότερα ίσως παραδείγματα τοπολογικών χαρτών είναι οι χάρτες που απεικονίζουν τις γραμμές του μετρό. Σε αυτούς η γεωγραφική πραγματικότητα απεικονίζεται αρκετά απλοποιημένη, ενώ η σχετική θέση μεταξύ των γραμμών των συρμών και η θέση των σταθμών κατά μήκος των γραμμών παραμένουν οι σωστές.

Η κατηγορία αυτή των χαρτών παίρνει το όνομά της από την έννοια της τοπολογίας των Μαθηματικών.

Κατηγορία:Χαρτογραφία
Γεωγραφικές συντεταγμένες

Τα μεγέθη από τα οποία προσδιορίζεται η θέση των διαφόρων τόπων (εκτός των πόλων) και χρησιμεύουν στον εντοπισμό πλοίων στην επιφάνεια της γης και κατά προβολή θέσης αεροσκαφών υπεράνω αυτής.
Ως βάση των γεωγραφικών συντεταγμένων λαμβάνεται ο **[[ισημερινός]]** και ο πρώτος **[[μεσημβρινός]]**. Τις γεωγραφικές συντεταγμένες αποτελούν το **γεωγραφικό πλάτος** και το **γεωγραφικό μήκος**.

thumb|Οι γεωγραφικές συντεταγμένες στη σφαίρα

## Γεωγραφικό πλάτος

Γεωγραφικό πλάτος (*latitude*) (*φ*) ενός σημείου που βρίσκεται στην επιφάνεια της γης είναι η γωνία που σχηματίζει η κατακόρυφος του τόπου με το επίπεδο του ισημερινού.

Το γεωγραφικό πλάτος χαρακτηρίζεται Βόρειο Β (North N) ή Νότιο Ν (South S) ανάλογα σε ποιο ημισφαίριο βρίσκεται το σημείο. Σημεία του ίδιου ημισφαιρίου έχουν *ομώνυμα* πλάτη (same names) σε αντίθεση με σημείο διαφορετικού ημισφαιρίου που έχουν *ετερώνυμα* πλάτη (contrary names). (Αυτό λαμβάνεται σοβαρά υπ΄ όψη στους υπολογισμούς).

Το γεωγραφικό πλάτος μετράται σε μοίρες και υποδιαιρέσεις αυτών, πρώτα λεπτά και δεύτερα (δευτερόλεπτα) από **0° - 90° Β** ή **0° - 90° Ν** (αρχής γενομένης της μέτρησης από τον ισημερινό του οποίου το γεωγραφικό πλάτος είναι **0°**).

* *Παράδειγμα*: Γεωγραφικό πλάτος φ= 10° 15΄ 30΄΄ Β ή αγγλικά latitude = 10° 15΄ 30΄΄ N.

(*Σημείωση: Ιδιαίτερη προσοχή, το ελληνικό Ν δηλώνει το Νότιο ενώ το αγγλικό Ν (North) δηλώνει το Βόρειο. Στην αναφορά στίγματος πρώτα δίδεται ή ζητείται το πλάτος φ.*)

## Γεωγραφικό μήκος

Γεωγραφικό μήκος (*longitude*) (λ) ενός σημείου στην επιφάνεια της γης είναι η στερεή γωνία που σχηματίζεται από το επίπεδο του μεσημβρινού που διέρχεται από το εν λόγω σημείο με το επίπεδο του πρώτου μεσημβρινού.

Το γεωγραφικό μήκος χαρακτηρίζεται Ανατολικό Α (East E) ή Δυτικό Δ (West W) ανάλογα σε ποιο ημισφαίριο βρίσκεται το σημείο. Σημεία του ίδιου ημισφαιρίου έχουν ομώνυμα μήκη (same names) σε αντίθεση με τόπους διαφορετικού ημισφαιρίου που έχουν ετερώνυμα μήκη (contrary names). (Αυτό λαμβάνεται σοβαρά υπ΄ όψη στους υπολογισμούς).

Το γεωγραφικό μήκος μετράται σε μοίρες και υποδιαιρέσεις αυτών, πρώτα και δεύτερα λεπτά από **0° - 180° Α** ή **0° - 180° Δ** (αρχής γενομένης της μέτρησης από τον **πρώτο [[μεσημβρινός|μεσημβρινό]]** με γεωγραφικό μήκος 0°).

* *Παράδειγμα*: Γεωγραφικό μήκος λ = 010° 15΄ 30΄΄ Α ή αγγλικά longitude = 010° 15΄ 30΄΄ E

## Γεωγραφικό στίγμα

Γεωγραφικό στίγμα (geographical position) ενός τόπου ή του σημείου που βρίσκεται ένα πλοίο είναι η **τομή** των παραπάνω γεωγραφικών συντεταγμένων.

## Δείτε επίσης
* Γεωγραφία 
* Χώρος
* Οριζόντιες συντεταγμένες

## Εξωτερικοί σύνδεσμοι
* 

Κατηγορία:Ναυτική γεωγραφία
Κατηγορία:Χαρτογραφία
Κατηγορία:Γεωδαισία
Κατηγορία:Συστήματα συντεταγμένων
Κατηγορία:Ναυσιπλοΐα
Μεσημβρινός

thumb|right|300px|Μεσημβρινοί (κάθετοι) και Παράλληλοι (οριζόντιοι κύκλοι)

Οι περιφέρειες των μέγιστων κύκλων που περιέχουν τον άξονα της γης (άρα και τους πόλους) καλούνται γήινοι **Μεσημβρινοί** (Meridians) και επομένως είναι κάθετοι στον ισημερινό.

Από κάθε σημείο της επιφάνειας της γης διέρχεται ένας και μόνο ένας γήινος μεσημβρινός, άπειροι επομένως και οι μεσημβρινοί της γης. Ο μεσημβρινός που διέρχεται από το αστεροσκοπείο του Γρήνουϊτς ονομάζεται **πρώτος μεσημβρινός** ή **μεσημβρινός του [[Γκρίνουιτς]]**.

Ο πρώτος μεσημβρινός χωρίζει τη γη σε δύο ημισφαίρια το δεξιό αυτού, με την Ασία καλούμενο **Ανατολικό** και το άλλο αριστερό αυτού, με τον Ατλαντικό Ωκεανό  και την Αμερική, **Δυτικό** ημισφαίριο.
thumb|left|Ο πρώτος μεσημβρινός στο αστεροσκοπείο του Γκρίνουϊτς

Ο γήινος μεσημβρινός ενός τόπου χρησιμεύει για τον προσδιορισμό του καλούμενου γεωγραφικού μήκους όπου και εκφράζεται ως απόσταση σε μοίρες από τον θεωρούμενο κατά συνθήκη πρώτο μεσημβρινό. Όλα τα ουράνια σώματα Ήλιος, Σελήνη, Αστέρες, λόγω της φαινόμενης περιστροφής της ουράνιας σφαίρας, διέρχονται δύο φορές το 24ωρο από τον μεσημβρινό του τόπου, δηλαδή μία φορά πάνω από τον ορίζοντα και μία φορά κάτω απ΄ αυτόν.
* Οι διαβάσεις αυτές λέγονται μεσημβρινές ή μεσουρανήσεις. Η μεν πρώτη λέγεται άνω μεσουράνηση ή άνω διάβαση του συγκεκριμένου ουράνιου σώματος η δε δεύτερη κάτω μεσουράνηση ή κάτω διάβαση ομοίως. Ειδικότερα η άνω διάβαση του Ηλίου ονομάζεται **μεσημβρία**, ενώ η κάτω **μεσονύκτιο**. Η τελευταία λαμβάνεται ως αρχή της πολιτικής ημέρας ενώ αντίθετα η μεσουράνηση ή μεσημβρία (πάντα για τον Ήλιο) λαμβάνεται ως αρχή της αστρονομικής ημέρας.

## Δείτε επίσης
* Ουράνιος μεσημβρινός
* Παραμεσημβρινός

## Εξωτερικοί σύνδεσμοι
* 

Κατηγορία:Χαρτογραφία
Κατηγορία:Γεωδαισία
Λίνα Τσαλδάρη

Η **Λίνα Τσαλδάρη**  (1887 - 17 Οκτωβρίου 1981) ήταν Ελληνίδα πολιτικός και η πρώτη γυναίκα υπουργός σε ελληνική κυβέρνηση, στα μέσα της δεκαετίας του 1950. 

## Βιογραφία
Γεννήθηκε στην Αθήνα το 1887 και υπήρξε κόρη του ιστορικού και πρωθυπουργού Σπυρίδωνα Λάμπρου και της Άννας Μπαλάνου, αδελφής της Λουκίας Μπαλάνου (συζύγου Αντωνίου Ζυγομαλά). Το 1919 παντρεύτηκε τον Παναγή Τσαλδάρη. Μετά τον θάνατο του συζύγου της ανέπτυξε κοινωνική δράση ως πρόεδρος του ΠΙΚΠΑ. Το 1952 εκπροσώπησε την Ελλάδα στην *Επιτροπή της Θέσης της Γυναίκας* του ΟΗΕ, που πίεζε προς την κατεύθυνση της ισότητας.

## Πολιτική καριέρα
Το 1956 και το 1958 εκλέχτηκε βουλευτής με το ψηφοδέλτιο της ΕΡΕ. Από τις 29 Φεβρουαρίου του 1956 μέχρι στις 5 Μαρτίου του 1958 χρημάτισε υπουργός Κοινωνικής Πρόνοιας στη δεύτερη κυβέρνηση του Κωνσταντίνου Καραμανλή. 

Πέθανε από εγκεφαλικό επεισόδιο, μία ημέρα πριν τη διεξαγωγή των βουλευτικών εκλογών του 1981, στις 17 Οκτωβρίου.

## Παραπομπές


Κατηγορία:Έλληνες υπουργοί Κοινωνικής Πρόνοιας
Κατηγορία:Βουλευτές εκλεγμένοι με την ΕΡΕ
Κατηγορία:Ελληνίδες φεμινίστριες
Σαπφώ Νοταρά

Η **Σαπφώ Νοταρά** (καλλιτεχνικό ψευδώνυμο της **Σαπφώς Χανδάνου**, Βήσσανη Ιωαννίνων, 13 Απριλίου 1907 – Αθήνα, 11 Ιουνίου 1985) ήταν Ελληνίδα ηθοποιός του κινηματογράφου και του θεάτρου.

## Βιογραφία
Το πραγματικό της επίθετο ήταν Χανδάνου. Σπούδασε στην Επαγγελματική Σχολή Θεάτρου και στη Δραματική Σχολή του Πειραϊκού Συνδέσμου. Το επώνυμο Νοταρά το πήρε από τον δρόμο που βρισκόταν η δραματική σχολή στην οποία φοιτούσε.

Πρωτοεμφανίστηκε στο θέατρο και συνεργάστηκε με τους μεγαλύτερους ηθοποιούς της εποχής (Μαρίκα Κοτοπούλη, Κατερίνα Ανδρεάδη, Χριστόφορο Νέζερ, Έλλη Λαμπέτη, Δημήτρη Χορν). Εμφανίστηκε και σε πολλές κινηματογραφικές ταινίες. Αξέχαστη θα μείνει η επιβλητική της φωνή: «Η φυσιογνωμία της, η βροντώδης βραχνή φωνή της και η εσωτερική της πληθωρικότητα τη βοήθησαν στο να δημιουργήσει έναν αυστηρά προσωπικό κωμικό τύπο, που τον υποστήριξε με ιδιαίτερη επιτυχία». Μεταξύ των ερμηνειών της περιλαμβάνεται ένα τραγούδι σε στίχους του Ζαν-Πωλ Σαρτρ και μουσική του Μάνου Χατζιδάκι, με τίτλο "Στην Οδό του Μπλαμαντώ". Κύκνειο άσμα της αποτέλεσε η συνεργασία της με τον τελευταίο, στην "Πορνογραφία", το 1981. Πασίγνωστη έγινε και μέσα από τις ατάκες της, όπως το *«Εδώ μέσα γίνονται Σόδομα και Γόμορρα»* και *«Μπουρλότο»*.

Άφησε εποχή με τις ερμηνείες της στις ταινίες *[[Αχ! Αυτή η γυναίκα μου|Αχ, αυτή η γυναίκα μου]]*, *[[Η χαρτοπαίχτρα (ταινία)|Η χαρτοπαίχτρα]]*, στην *Πορνογραφία* και στο *Η κυρία Κυριακή* (η τελευταία ήταν ραδιοφωνική παραγωγή του Κώστα Π. Παναγιωτόπουλου). 

Συνδεόταν με στενή φιλία με τον ζωγράφο Γιάννη Τσαρούχη και τον συγγραφέα Κώστα Ταχτσή. 

## Θάνατος
Πέθανε εντελώς μόνη και αβοήθητη, σε διαμέρισμα που διέμενε επί της πλατείας Κουμουνδούρου, σημερινής πλατείας Ελευθερίας, στον αριθμό 22, το ενοίκιο του οποίου πλήρωνε κάποιος νέος επιχειρηματίας θαυμαστής της, που έμεινε όμως άγνωστος. Τη βρήκαν δύο ημέρες αργότερα μετά από αναζήτηση από παρακείμενο εστιατόριο που συνήθιζε να πηγαίνει. Η  αστυνομία διέρρηξε την πόρτα και τη βρήκε νεκρή στις 13 Ιουνίου του 1985. 

Κηδεύτηκε σε στενό κύκλο στο Νεκροταφείο του Ζωγράφου, παρουσία της Αλίκης Γεωργούλη και της Ντίνας Κώνστα. Οι μόνοι της απόγονοι ήταν ανίψια.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Πηγές
* https://web.archive.org/web/20090515190947/http://www.cinemainfo.gr/actors/greekactors/sapfonotara/index.html - Βιογραφικό στο cinemainfo.gr.

## Παραπομπές


## Εξωτερικοί σύνδεσμοι

* 
* 
* Ηχητικό: η Σαπφώ Νοταρά διαβάζει το διήγημα του Αλέξανδρου Παπαδιαμάντη, ΄΄Έρωτας στα χιόνια΄΄https://web.archive.org/web/20101216080239/http://www.zshare.net/audio/532492857d2580b5
* Η Σαπφώ Νοταρά διαβάζει 7 διηγήματα του Παπαδιαμάντη
* Σαπφώ Νοταρά (φιλμογραφία) στο Filmy: Cine DataBase

Κατηγορία:Ηθοποιοί-επέκταση
Κατηγορία:Έλληνες κωμικοί
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί ραδιοφώνου
Νευροοικονομικά

Η νευροοικονομία είναι ένα διεπιστημονικό πεδίο που επιδιώκει να εξηγήσει τη λήψη αποφάσεων από τον άνθρωπο, την ικανότητα να επεξεργάζεται πολλαπλές εναλλακτικές λύσεις και να ακολουθεί μια πορεία δράσης. Μελετά πώς η οικονομική συμπεριφορά μπορεί να διαμορφώσει την κατανόησή μας για τον εγκέφαλο και πώς οι νευροεπιστημονικές ανακαλύψεις μπορούν να περιορίσουν και να καθοδηγήσουν μοντέλα της οικονομίας.

Συνδυάζει έρευνα από τη νευροεπιστήμη, την πειραματική και συμπεριφορική οικονομία και τη γνωστική και κοινωνική ψυχολογία. Καθώς η έρευνα στη συμπεριφορά λήψης αποφάσεων γίνεται ολοένα και πιο υπολογιστική, έχει επίσης ενσωματώσει νέες προσεγγίσεις από τη θεωρητική βιολογία, την επιστήμη των υπολογιστών και τα μαθηματικά. Η νευροοικονομία μελετά τη λήψη αποφάσεων χρησιμοποιώντας έναν συνδυασμό εργαλείων από αυτούς τους τομείς, έτσι ώστε να αποφευχθούν οι ελλείψεις που προκύπτουν από μια προσέγγιση με μία προοπτική. Στην κύρια οικονομική επιστήμη, η αναμενόμενη χρησιμότητα (ΕΕ) και η έννοια των ορθολογικών παραγόντων εξακολουθούν να χρησιμοποιούνται. Πολλές οικονομικές συμπεριφορές δεν εξηγούνται πλήρως από αυτά τα μοντέλα, όπως η ευρετική και η πλαισίωση.

Τα οικονομικά της συμπεριφοράς εμφανίστηκαν για να εξηγήσουν αυτές τις ανωμαλίες ενσωματώνοντας κοινωνικούς, γνωστικούς και συναισθηματικούς παράγοντες στην κατανόηση των οικονομικών αποφάσεων. Η νευροοικονομία προσθέτει ένα άλλο επίπεδο χρησιμοποιώντας νευροεπιστημονικές μεθόδους για την κατανόηση της αλληλεπίδρασης μεταξύ οικονομικής συμπεριφοράς και νευρικών μηχανισμών. Χρησιμοποιώντας εργαλεία από διάφορους τομείς, η νευροοικονομία λειτουργεί προς έναν ολοκληρωμένο απολογισμό της λήψης οικονομικών αποφάσεων.

## Παραπομπές


Κατηγορία:Εφαρμοσμένη ψυχολογία
Κατηγορία:Νευροεπιστήμη
Κατηγορία:Οικονομικά
Κατηγορία:Κοινωνική ψυχολογία
Κατηγορία:Γνωστική ψυχολογία